text: [{"text_idx": "#000003", "text": "Addunyaa irratti lakkofsa du\u2019a dubartootaa fi da\u2019immanii yeroo da\u2019umsaa uumamu gad cabsuuf yaalii gaggeefamaa jiruun,Itiyoophiyaanis bara darbe duula wal fakkaataa gaggeesitee turte."}, {"text_idx": "#000004", "text": "Mata duree duula kanaaf kennameen\u201d Haati kam iyyuu dhaloota haaraa argamsisuuf lubbuu ofii dhabuu hin qabdu\u201d kan jedhu ture. Kanas dubartootaaf tajaajiila eegumsa fayyaa ilaalchisee hubannaa akka argatan gochuun, yeroo ulfaa fi da\u2019uumsaa booda kunuunsa argachuu qaban akkasumas rakkoo du\u2019a dubartootaa hordofsisan ilaalchisee ogeessotaan baruumsa kennuun ture. Itiyoophiyaan biyyoota Afrikaa kanneen duutii haadhaa fi daa\u2019immanii yeroo da\u2019umsaa itti heddumaatu keessaa tokko yoo taatu, kanas hanqisuuf hojjataa jirti. Biiroo fayyaa oromiyaatti itti aanaa itti gaafatamaa kan ta\u2019an Dr. Taayee Toleeraa rakkoo kana hambisuuf bifa jabaan irratti hojjatamaa kan jiru ta\u2019uu ibsan. Guutuummaa gaaffii fi deebii kanaa MP3 tuquun dhaggefadhaa"}]